Behendige hengelaar steel hangertjie met 'n visstok | Maroela Media
Behendige hengelaar steel hangertjie met 'n visstok
Skermgreep uit die kringetelevisiebeeldmateriaal via Victoria-polisie
Kringtelevisiebeeldmateriaal wys hoe 'n man 'n visstok gebruik om by 'n ontwerperswinkel in Australië se venster in te breek.
Die man het 'n klein gaatjie gemaak in die venster van die winkel, geleë in Melbourne se middestad. Hy gebruik dan 'n visstok om die Versace-hangertjie te haak en te buit, het die plaaslike polisie Woensdag gesê toe hulle 'n video van die voorval op sosiale media gedeel het.
Die man het ongeveer drie ure lank gespook om uiteindelik die hangertjie van 'n manekyn af te steel.
Hy het eers 'n kleiner visstok probeer voor hy later met 'n groter visstok die goue hangertjie, ter waarde van ongeveer AUS$700 (ongeveer R7 000), gesteel het.
Die polisie is nou op soek na die verdagte wat op 24 Februarie omstreeks 02:00 die oggend by die onderneming in Little Collinsstraat ingebreek het, het Creina O'Grady, woordvoerder van die polisie, in 'n verklaring gesê.
Twitter-gebruikers het op die video reageer en gesê vir die man se moeite verdien hy eintlik om die hangertjie te behou. "Legende! Los hom uit!" skryf een gebruiker. "Die hangertjie is nou wettiglik syne," skerts 'n ander.
Steven Adigrati, die winkel se eienaar, het gesê die man het 'n gaatjie in die venster gemaak sonder om die alarm te laat afgaan. "Dis tegelykertyd verregaande en dapper," het hy aan ABC News gesê. "Om te dink hy het een keer, en toe twee keer, met 'n visstok teruggekeer om 'n klein gaatjie te maak en die hangertjie te steel. Ek was geskok."
WATCH: Security footage shows a man using a fishing rod to remove a Versace necklace from a mannequin within the store just after 2am. pic.twitter.com/9S103jZjv4
— Victoria Police (@VictoriaPolice) March 3, 2020
Soos belowe, 'n llama by jou troue
Video: Houtkapper veg verbete teen slang
Is hy 'n immegrant … ha ha
Die westerse mense in Australië se voorvaders was kriminele wat van Engeland kom die gene kom net sterk deur in hierdie geval lol
Ek wonder wat van SA se Tonnelrowers geword het.
Dit is mense met 'n senuwees van staal.
jinne wie staan en dink aan sulke dinge ….of kom dit net so onverwags op…en dan gaan oefen hy dit nog uit en kom reg :O